open-index/open-wikipedia-markdown huggingface dataset:
Vu kinų kalba

**Vu kinų kalba** (吴语 = *Wú Yǔ*) – kinų kalbos tarmių grupė (gali būti laikoma atskira kalba), vartojama Kinijos rytinėje dalyje – Šanchajuje, Džedziango, Dziangsu, vietomis Anhui, Dziangsi, Fudziano provincijose bei kinų užjūrio diasporoje. Tradicinis vu kalbos centras laikomas Sudžou miestas. Būtent šito miesto tarmė laikoma prestižine tarp vu tarmių.

Išskiriamos 5 vu tarmės:
* Vendžou
* Taihu šnektos (tarp jų Sudžou, Šanchajaus)
* Taidžou šnektos
* Vudžou šnektos
* Čuču
* Suandžou

Vu kinų kalba gan ženkliai skiriasi tiek nuo kinų mandarinų kalbos, tiek atskiros tarmės ir šnektos skiriasi tarpusavyje. Vu laikoma švelnesne, sklandesne negu mandarinų kalba. Taihu šnektų grupei priklausanti Dzinhui šnekta turi bene daugiausiai balsių variacijų tarp visų pasaulio kalbų (drauge su keletu germanų kalbų tarmių).

Vu kalba, kaip ir minų tarmės, turi išlaikiusi daug senosios kinų kalbos ypatybių. Tačiau Kinijos valdžia skatina vietoje vu kalbos vartoti standartinę kinų kalbą.

## Nuorodos
*
Ristretas

**Ristretas**, *ristretto* – labai mažos porcijos espreso kava. Pradžioje pavadinimas reiškė rankinio spaustuvo (parodyto iliustracijoje dešinėje) staigesnį spaudimą nei įprasta naudojant tokį patį kiekį vandens kaip ir paprastam espresui. Kadangi vanduo su malta kava liečiasi gerokai trumpiau, kofeino ekstrahuojama mažiau, o kavos aromatinių medžiagų – santykinai daugiau.
Taip gauta kavos porcija būna sodresnė, pilnesnio skonio, mažiau karti. Visas šis gardis būdingas espresui, tačiau ristrete labiau išreikštas.

Šiandien rankiniai spaustuvai (presai) nebemadingi, o dabartinės automatizuotos kavavirės mažiau valdomos, todėl dabartinis ristretas pasižymi mažesniu vandeningumu. Dvigubas espresas būna apie 60 ml tūrio, o dvigubas ristretas – apie 45 ml.

Dabartiniai būdai gauti ristretą naudojant automatines kavavires:
* Naudojama smulkiau sumalta kava negu standartas įprastiniam espresui, o kavos dozė „spaudžiama“ tiek pat laiko kaip ir normaliam espresui. Mažesni tarpai tarp kavos miltelių dalelių praleidžia mažesnį kiekį vandens, todėl porcija išeina mažesnė. Tačiau tai gali duoti smėlišką skonį, kadangi labai smulkiai maltos kavos netirpios dalelės gali prasiskverbti pro filtrą ir patekti į gėrimą. Tokį efektą duoda ir netolygiai sumalta kava.
* Anksčiau nutraukiama ekstrakcija, kad vanduo turėtų mažiau laiko prasisunkti pro maltą kavą. Tokio ristreto skonis šiek tiek skiriasi nuo ristreto, gauto naudojant smulkiau maltą kavą ir standartinį laiką. Jį dažnai naudoja greito aptarnavimo kavinės, kadangi taip galima gauti ristretą nekeičiant kavamalės nustatymų. .
* Naudojama standartinio malimo kava, tačiau milteliai smarkiau suspaudžiami, tad tarpai tarp kavos dalelių irgi sumažėja. Vanduo sunkiasi lėčiau, tad per normalią sunkimosi trukmę gaunama mažesnė kavos porcija. Šis metodas patogus tuo, kad nereikia keisti kavamalės nustatymų, o kavos gėrimo sodrumas ir gardis išlieka panašūs lyg būtų naudota smulkiau malta kava.

Keičiant vandens kiekį, lyginant su standartine espreso porcija, keičiasi pagaminto kavos gėrimo cheminė sudėtis bei gardis, kadangi kavos komponentai tirpsta nevienodai sparčiai. Todėl ristretas nėra dukart stipresnė kava lyginant su paprastu espresu, net jei tūris dvigubai mažesnis. Arba *[[lungo]]* nėra dukart silpnesnė, nors tūris dukart didesnis už įprasto espreso.

## Nuorodos
* Coffeegeek Etiquette & The Ristretto Shot
* TooMuchCoffee: The European Coffee and Espresso Resource
Motiejus Bigelis

**Motiejus Bigelis** (1907 m. kovo 29 d. Stoniūnuose, Varėnos valsčius – 1983 m. rugpjūčio 23 d. Padumbliuose, Lazdijų rajonas) – Lietuvos pedagogas, chorvedys, visuomenės veikėjas.

## Biografija
1927 m. baigė Vilniaus mokytojų seminariją. Aktyviai įsitraukęs į „Ryto“ draugijos veiklą, steigė lietuviškas mokyklas, mokytojavo etninėse Lietuvos teritorijose (Rodūnioje, Pelesoje). 1928–1932 m. mokytojavo Pelesos „Ryto“ draugijos mokykloje. 1932 m. Lenkijos okupacinei valdžiai uždarius mokyklą, ištremtas atgal į Lietuvą.

1932–1934 m. mokytojavo „Ryto“ draugijos mokykloje Grūte. 1934 m. perkeltas steigti Padumblių pradžios mokyklą. Ten sukūrė šeimą, mokykloje liko dirbti direktoriumi, lietuvių kalbos ir pradinių klasių mokytoju. Apylinkėse suorganizavo dar keletą „Ryto“ draugijos pradžios mokyklų, skleidė lietuvybę mokydamas lietuvių kalbos atgauto Vilniaus ir Vilniaus krašto mokyklose. Iki sovietų okupacijos pradžios dirbo Lietuvos vyriausiu mokyklų inspektoriumi. Lietuvai praradus nepriklausomybę, veiklą teko nutraukti, sugrįžtant mokytojauti į Padumblių pradžios mokyklą, kur liko dirbti per II pasaulinį karą.

Karui pasibaigus, 1945 m. pavyko įsteigti progimnaziją Kapčiamiestyje, tačiau represiniam okupaciniam režimui gavus skundų dėl direktoriaus nepriklausomos pozicijos, 1947 m. tuometinis progimnazijos direktorius buvo ne kartą areštuotas ir tardytas. Gresiant didesnėms bėdoms, kurį laiką teko slapstytis. Sovietų režimui nusprendus nepripažinti mokytojų seminarijos diplomų, teko pasitvirtinti mokytojo kvalifikaciją Vilniaus pedagoginiame institute. Sunkiai rasdamas darbą sovietinėse mokyklose, dirbo patentų biure. Baigęs kurčnebylių kalbos kursus, mokytojavo Vilniaus kurčnebylių mokykloje, vakarais dirbo Vilniaus vakarinėje mokykloje muzikos mokytoju, vadovavo chorui, su choru dalyvavo Dainų šventėse. Palaidotas Kapčiamiesčio kapinėse.

2011 m. gegužės 24 d. Lazdijų rajono tarybos sprendimu Nr. 5TS-47 Motiejaus Bigelio vardu pavadinta gatvė Padumblių kaime.

## Įvertinimas
* 1938 m. rugsėjo 8 d. LR prezidento aktu Nr. 1097 apdovanotas Vytauto Didžiojo ordino 3-ojo laipsnio medaliu

## Šaltiniai

## Literatūra
* Vilnija šimtmečio verpetuose / Izidorius Šimelionis. – Vilnius: Lietuvių literatūros ir tautosakos institutas, 2002. – ISBN 9955-475-18-8 – 187 p.
* Lydos krašto lietuviai: monografija. II tomas. – Kaunas: Poligrafija ir informatika, 2002. – ISBN 9986-850-44-4
Hakų kalba

**Hakų kalba** (客家話 = *Hak-kâ-fa*) – kinų kalbos tarmių grupė (gali būti laikoma atskira kalba), vartojama hakų subetnoso. Paplitusi Kinijos pietrytinėje dalyje – daugiausia Guangdongo provincijoje, taip pat plačiai vartojama kinų, gyvenančių Tailande, Malaizijoje, Indonezijoje, Singapūre, Suriname, Filipinuose, Taivane, Pietų Afrikoje ir kt.
 
Išskiriamos 10 hakų tarmių:
* Huidžou
* Meidžou
* Uhua
* Singningo
* Pingjuano
* Dziaolingo
* Dabu
* Fengšuno
* Longjano
* Lufengo

Kaip ir kitos pietinės Kinijos dalies tarmės, hakų kalba yra išsaugojusi daug fonologinių senosios kinų kalbos elementų. Nors vartojama daugiausia kaip šnekamoji kalba, hakų kalba dar XIX a. lotynišku raidynu buvo išversta Biblija. Taip pat šiai kalbai pritaikytas ir kinų raštas (su papildomais ženklais). Taivane ši kalba dažnai naudojama viešuose užrašuose, spaudoje.

## Nuorodos
*
Max Born

**Maksas Bornas** (1882 m. gruodžio 11 d. – 1970 m. sausio 5 d.) – žydų kilmės vokiečių-britų fizikas ir matematikas, vienas iš kvantinės mechanikos kūrėjų, Nobelio premijos laureatas (1954 m.), vienas mokslininkų judėjimo už taiką iniciatorių.

## Biografija
Buvo vienu matricinės mechanikos kūrėju, pasiūlė tikimybinę Ervino Šriodingerio bangų funkcijos interpretaciją, prisidėjo prie kvantinės išsisklaidymo teorijos vystymo, užsiėmė kristalinių gardelių dinamika, termodinamika ir kinetine kieto kūno, skysčio ir dujų teorija, reliatyvumo teorija, tamprumo teorija.

Kai 1933 metais nacių partija neleido Maksui Bornui dėstyti kvantinės fizikos Getingeno universitete, pavadinusi ją žydų mokslu, jis laikinai dirbo Kembridžo universitete, po to žymus indų fizikas Čandrasekhara Venkata Ramanas pakvietė jį padirbėti Indijos mokslo institute Bangalore.

Į Vokietiją grįžo 1953 m. jau garbaus amžiaus. Tebesidomėjo mokslu, išleido kelias knygas, daug dėmesio skyrė filosofiniams mokslo aspektams ir mokslininkų rolei visuomenėje.

Visą gyvenimą išsaugojo meilę muzikai, grojo fortepijonu, Berlyne kartu su A. Einšteinu dažnai atlikdavo sonatas smuikui, o Getinberge jo muzikiniu partneriu buvo jo mokinys V. Heizenbergas. Jis taip pat buvo geras vokiečių ir anglų literatūros žinovas, rašė eilėraščius, domėjosi istorija ir kitais humanitariniais mokslais.

## Šaltiniai

## Nuorodos
Na+/K+-ATPazė

**Na<sup>+</sup>/K<sup>+</sup>-ATPazė**, *natrio-kalio adenozintrifosfatazė*, dar žinoma kaip *Na<sup>+</sup>/K<sup>+</sup> siurblys*, *natrio-kalio siurblys* – fermentas antiporteris, kuris yra aptinkamas visose gyvūninių ląstelių plazminėse membranose.

## Bendroji informacija
Natrio ir kalio jonus per gradientą plazminę membraną perneša tie patys natrio-kalio siurbliai. Tokia išvada buvo padaryta po to, kai buvo nustatyta, kad natrio ir kalio jonų koncentracijos yra priklausomos abiejose membranos pusėse. Dabar yra žinoma, jog nešiotojas yra ATP-azė, kuri vienu metu perneša iki 3 natrio jonų iš ląstelės ir iki 2 kalio jonų į ląstelę.

## Istorija
Natrio-kalio siurblį 1950 m. atrado danų mokslininkas *[[Jens Christian Skou]]*, kuris 1997 m. buvo apdovanotas Nobelio chemijos premija.

## Funkcijos
Na+/K+-ATPazė padeda išlaikyti ramybės potencialą, atlikti medžiagų pernašą ir reguliuoti ląstelės tūrį.

### Ramybės potencialas
Ląstelė turi mažą natrio, bet aukštą kalio jonų koncentraciją, dėl to yra išlaikomas pastovus membranos potencialas.

### Transportas
Natrio jonų eksportas iš ląstelės tiekia energiją antriniams aktyviems baltymams-nešėjams, kurie importuoja gliukozę, aminorūgštis ir kitas maistines medžiagas.

### Ląstelės tūrio kontrolė
Na+-K+ siurblio susilpnėjimas gali lemti ląstelės išsipūtimą.

## Veikimo principas

* Siurblys, jungdamasis su ATP, prisijungia 3 tarpląstelinius Na+ jonus.
* ATP yra hidrolizuojama, dėl to vyksta siurblio fosforilizacija.
* Dėl konformacinių siurblio pokyčių Na+ jonai patenka į išorę. Fosforilinta siurblio forma turi mažą afiniškumą Na+ jonams, todėl jie yra išlaisvinami.
* Siurblys prisijungia 2 K+ jonus iš išorės. Tai sukelia siurblio defosforilizaciją, šitaip siurblys grįžtą į savo pradinę būseną, tuo pačiu perkeldamas K+ jonus į ląstelę.
* Nefosforilinta siurblio formą turi didesnį afiniškumą Na+ jonams negu K+ jonams, todėl 2 K+ jonai yra išlaisvinami. ATP vėl prisijungia ir procesas kartojasi iš naujo.

## Taip pat skaitykite

* Aktyvus transportas
Elektrocheminis potencialas

Elektrochemijoje **elektrocheminis potencialas**, \bar{\mu}, kartais trumpinamas ECP, yra termodinamis matas, kuris apjungia cheminį potencialą ir elektrinį krūvį. Elektrocheminio potencialo matavimo vienetas yra J/mol.

## Apibrėžimas

Bendruoju atveju, elektrocheminis potencialas yra mechaninis darbas, kuris atliekamas kai 1 molį jono įgauna tam tikrą naują koncentraciją ir potencialą. Jo formulė

: \bar{\mu}_i=\mu_i + z_iF\Phi,

kur:
* \bar{\mu}_i yra jono i elektrocheminis potencialas, J/mol
* \mu_i yra jono i cheminis potencialas, J/mol
* z_i yra jono i valentingumas (krūvis), be dimensiojos
* F yra Faradėjaus konstanta, C/mol
* \Phi yra vietinis elektrostatinis potencialas, V.

Ląstelių membranose, elektrocheminis potencialas yra cheminio ir membranos potencialo suma.

## Taip pat skaitykite
* Elektrocheminis gradientas
Gan kinų kalba

**Gan kinų kalba** (贛語 = *Gon ua*) arba **Dziangsi kalba** (, sav. *Kongsi ua*) – kinų kalbos tarmių grupė (gali būti laikoma atskira kalba), vartojama Kinijos pietrytinėje rytinėje dalyje – daugiausia Dziangsi provincijoje, vietomis Anhui, Hunane, Fudziane. Pagrindiniu gan variantu laikoma Nančango šnekta (Čang-Du tarmė).

Išskiriamos 9 gan tarmės:
* Čang-Du
* Ji-Liu
* Dzi-Ča
* Fu-Guang
* Jing-Ji
* Da-Tong
* Lei-Ci
* Dong–Sui
* Huai–Jue

Po Kultūrinės revoliucijos gan kalbos vartojimas ženkliai sumažėjo, kuomet perimta mandarinų kalba. Tačiau dabar siekiama šią kalbą atgavinti, perkelti iš šnekamosios kalbos į viešąjį lygmenį.

## Nuorodos
*
1973 m. Formulės 1 sezonas

**1973 m. Formulės 1 sezonas** buvo 24-iasis Formulės-1 sezonas. Jis prasidėjo sausio 28 ir baigėsi spalio 7 dieną po 15 lenktynių.

## Sezono apžvalga
Formulės 1 čempionu tapo britas Jackie Stewart pelnęs 5 pergales.

Sezono nugalėtoja tapo britų Lotus-Ford ekipa, nugalėjusi 7 kartus.

## Lenktynininkų įskaita
Taškai už rezultatus buvo skirstomi taip – 9-6-4-3-2-1. Į bendrą įskaitą buvo skaičiuojami 7 geriausi rezultatai iš pirmų 8 lenktynių ir geriausi 7 rezultatai iš paskutinių 7 lenktynių.

## Komandų įskaita

## Šaltiniai
Kantono kinų kalba

**Kantono kinų kalba** arba ***kantoniečių kalba*** (, sav. *Gwong2 dung1 waa6*, TFA. ) arba **Jue kinų kalba** (, *Jyut6 jyu5*, ) – kalba/tarmių grupė, vartojama daugiausia pietinėje Kinijos dalyje. Tradiciškai laikoma tarmių grupe, priklausančia kinų kalbai, tačiau lingvistiškai gali būti laikoma savarankiška kalba. Kantono kinų tarmės plačiai vartojamos Honkonge, Makao, Guangdongo ir Guangsi provincijose, taip pat kinų diasporos Pietryčių Azijoje, Australijoje, JAV ir kitur. Nors Kantono kinų kalba leksiškai labai artima mandarinų kalbai, tačiau dėl fonetinių skirtumų šios kalbos nėra tarpusavyje suprantamos. Taip pat yra gramatinių ir sintaksės skirtumų. Tiek mandarinų, tiek Kantono kalbos užrašomos praktiškai vienodai, tačiau tariamos skirtingai.

Kalbos pavadinimas kilo nuo angliško Guangdžou miesto pavadinimo **Kantonas**. Išskiriama bendrinė Kantono tarmė, kuri yra oficiali Honkongo ir Makao kalba. Greta jos egzistuoja dar keletas žemyninės Kinijos tarmių, kurios dažniausiai vartojamos tik kaip šnekamosios – tai nesunormintos Kantono tarmės bei siji tarmės, iš kurių svarbiausia – Taišano.

## Nuorodos
* 

zh-classical:粵語
zh-yue:粵語
Fazinė erdvė

Matematikoje ir fizikoje, **fazinė erdvė** – abstrakti erdvė, kurios taškas vaizduoja tolydžiai kintančiais dydžiais apibūdinamos sistemos būseną tam tikru laiko momentu.

Mechaninių sistemų fazinė erdvė yra sudaryta iš padėties ir impulso kintamųjų. Tokia, schema, kurioje yra padėtis ir momentas, dar vadinama faziniu portretu arba fazine diagrama.

## Pavyzdžiai

### Mažoms dimensijoms

Paprastoms sistemoms gali būti keli arba vienas, du laisvės laipsniai. Vienas laisvės laipsnis yra, kai savarankiška paprastoji diferencialinė lygtis yra vieno kintamojo, dy/dt = f(y), jos rezultatas yra vienmatė sistema, kuri vadinama fazine linija. Paprasčiausi pavyzdžiai yra eksponentinis augimo modelis ir logistinis augimo modelis.

Dvimatės sistemos fazinė erdvė yra vadinama fazine plokštuma, kuri pasitaiko klasikinėje mechanikoje, kai dalelė juda vienoje dimensijoje ir kur du kintamieji yra padėtis ir greitis. Šiuo atveju fazinis portretas duotų informaciją apie sistemos dinamiką, pvz., Van der Polo osciliatorius.

### Chaoso teorija
Klasikiniai fazinių diagramų pavydžiai chaoso teorijai:

* Lorenco atraktorius
* Populiacijos augimas

### Kvantinė mechanika
Kvantinėje mechanikoje, fazinės erdvės koordinatės *p* ir *q* tampa Hermito operatoriais Hilberto erdvėje.

## Šaltiniai
Flat white

**Flat white** – kavos gėrimas gaminamas iš espreso ir smulkiapučio pieno, ruošiamas 1:2 (espresas:puta) tūrio santykiu, klasikinio recepto galutinis tūris svyruoja 150–160 ml ribose. Sukurtas Australijoje ir N. Zelandijoje.

Gaminamas į tradicinį ar dvigubą espresą pilant smulkiaputį pieną. Naudojamas garais iki 60–70&nbsp;°C kaitintas pienas. Tokioje temperatūroje išlieka pieno riebalai ir baltymai, dėl ko šis išlaiko salstelėjusį skonį. Smulkiaputis pienas suteikia glotnią aksominę tekstūrą, gali būti puošiamas *[[latte art]]*. Gėrimas paprastai patiekiamas keraminiuose puodeliuose.

## Panašios kavos gėrimų rūšys
* Kapučinas. Gali būti daromas ir su „sausa puta“ (t. y., naudojamas stambiaputis pienas).
* Ispaniškas *[[cafe con leche]]*. Šiam gėrimui naudojamas 95-99 °C temperatūroje šutintas pienas, dėl ko dingsta salstelėjęs jo skonis. *Cafe con Leche* nėra smulkiapučio pieno sluoksnio.
* Latte

## Nuorodos
Dekarto koordinačių sistema

**Dekarto koordinačių sistema** – ortogonali koordinačių sistema, kurios visi taškai yra unikalūs ir apibūdinami pora koordinačių (jei tai plokštuma). Yra išskiriami du šios koordinačių sistemos tipai: pražulnioji ir stačiakampė, pastaroji naudojama dažniausiai.

Šią koordinačių sistemą XVII a. pasiūlė prancūzų matematikas ir filosofas Renė Dekartas (1596-1650), kuris taip pat išplėtojo analizinę geometriją.

Dekarto koordinatės yra analizinės geometrijos pagrindas, taip pat kitų matematikos šakų, pvz., tiesinės algebros, kompleksinės analizės, diferencialinės geometrijos, grupių teorijos ir t. t., geometrinės interpretacija. Be to, jos taikomos ir moksluose, kuriuose yra reikalinga geometrija, pvz., astronomija, fizika, inžinerija ir t. t.

## Apibrėžimai

### Skaičių linija
Vienmatėje erdvėje Dekarto koordinačių sistema yra tiesė. Brėžiant tiesę svarbiausia yra pasirinktas 0 taškas, vieneto ilgis ir tiesės kryptis. Kryptis lemia, kuri viena tiesės pusė bus teigiama, o kita – neigiama.

### Dekarto koordinatės 2-matėje erdvėje
Dvimatėje erdvėje Dekarto koordinačių sistema dar yra vadinama stačiakampe koordinačių sistema arba Dekarto plokštuma. Ją apibrėžia dvi nustatytos statmenos linijos (ašys), vieneto ilgis abejoms ašims ir abiejų ašių kryptis. Horizontali ašis yra vadinama **x ašimi**, o vertikali – **y ašimi**. Koordinatės yra rašomos poroje (x, y).

Taškas, kur kertasi abejos vadinamas koordinačių pradžios tašku. Jis dažnai žymimas O, tada ašys atitinkamai vadinamos Ox ir Oy. Stačiakampėje koordinačių sistemoje kiekvieną plokštumos tašką A atitinka du skaičiai x ir y. Jie vadinami to taško koordinatėmis, koordinatė x yra abscisė, o koordinatė y - ordinatė.

### Dekarto koordinatės 3-matėje erdvėje

Dekarto koordinačių sistema trimatėje erdvėje yra sudaryta iš trijų statmenų viena kitai linijų, kurios yra žymimos Ox, Oy ir Oz.

## Šaltiniai
Polinė koordinačių sistema

**Polinė koordinačių sistema** – dvimatė koordinačių sistema, kurioje kiekvienas taškas plokštumoje yra apibrėžiamas atstumu nuo vieno nustatyto taško ir kampu su nustatyta kryptimi.

Nustatytas taškas yra vadinamas **poliumi**, o spindulys nuo poliaus iki nustatytos krypties yra vadinamas **poline ašimi**.

## Istorija
Nors ir yra šaltinių, kad kampo ir spindulio sąvokos buvo žinomos ir naudojamos nuo antikos laikų, apie polinės koordinačių sistemos sampratą pradėta kalbėti tik XVII a., išradus analizinę geometriją. Pirmieji kampo ir atstumo sąryšio panaudojimai buvo navigacijoje ir dangaus skliauto tyrimuose. Astronomas Hiparchas (190-120 m. pr. m. e.) sukūrė trigonometrinę lentelę, kurioje stygos ilgis buvo nurodytas kaip kampo funkcija. Taip pat yra šaltinių, jog polinės koordinatės naudotos žvaigždžių padėčiai nustatyti. Pirmajame savo traktate apie spirales Archimedas aprašo vadinamąją Archimedo spiralę - funkciją, kurios spindulys, priklauso nuo kampo. 

## Perėjimas nuo polinių prie Dekarto koordinačių

Dvi polinės koordinatės *r* ir *θ* gali būti transformuotos į Dekarto *x* ir *y* koordinates naudojant trigonometrines funkcijas – sinusą ir kosinusą:

: x = r \cos \theta \,
: y = r \sin \theta \,

Dekarto koordinatės *x* ir *y* gali būti transformuotos į polines *r* ir *θ* su *r*&nbsp;≥&nbsp;0 ir *θ* intervale (−π, π]:

: r = \sqrt{x^2 + y^2} \quad
: \theta =
\begin{cases}
\arctan(\frac{y}{x}) & \mbox{jei } x > 0\\
\arctan(\frac{y}{x}) + \pi & \mbox{jei } x  0\\
-\frac{\pi}{2} & \mbox{jei } x = 0 \mbox{ ir } y 

## Polinės kreivių lygtys

### Apskritimas

Bendroji lygtis apskritimui su centru taške  ir spinduliu *a* yra
: r^2 - 2 r r_0 \cos(\theta - \varphi) + r_0^2 = a^2.\, 

### „Rožė“

„Rožė“ yra garsi matematinė kreivė, kuri atrodo, kaip gėlė su vainiklapiais ir gali būti išreikšta paprasta poline lygtimi,

: r(\theta) = a \cos (k\theta + \varphi_0)\,

### Archimedo spiralė

Archimedo spiralė yra garsi spiralė, kurią atrado Archimedas. Jos lygtis
: r(\theta) = a+b\theta. \,

## Kompleksiniai skaičiai

Kiekvienas kompleksinis skaičius gali būti atvaizduojamas kaip taškas kompleksinėje plokštumoje. Jo įprastinės Dekarto koordinatės gali būti pakeistos polinėmis. Kompleksinio skaičiaus *z* stačiakampė forma:
: z = x + iy\,
kur *i* yra menamasis vienetas arba gali būti užrašytas kitaip, trigonometrinėje formoje, naudojant tokį sąryšį:
: z = r\cdot(\cos\theta+i\sin\theta)
iš čia pereinama prie polinės formos arba **rodiklinės kompleksinio skaičiaus formos**:
: z = re^{i\theta} \,
kur *e* yra Eulerio skaičius. (Atkreipti dėmesį, jog visoms eksponentėms daroma prielaida, jog *θ* yra išreiškiamas radianais.)

Rodiklinė kompleksinio skaičiaus forma yra patogi atliekant kompleksinių skaičių daugybą arba dalybą.

## Šaltiniai
Izraelio virtuvė

**Izraelio virtuvė** – Izraelio valstybės nacionalinė virtuvė. Dažnai klaidingai tapatinama su žydų virtuve. 

## Istorija
Izraelio virtuvė pradėjo formuotis XX a. viduryje, atkūrus Izraelio valstybę. Jos formavimuisi didelę įtaką turėjo žydų ir Artimųjų Rytų virtuvės. Labiausiai Izraelio virtuvę paveikė *[[Mizrahi žydai|mizrahi žydų]]*, *[[Aškenaziai|aškenazių]]* ir s''efardų'' etnografinės žydų virtuvės. Paplitę judaizmo šventiniai patiekalai.

## Produktai
Izraelio virtuvėje naudojama daug šviežių vaisių ir daržovių, pieno produktų, žuvies.
Turaidos mūšis (1298)

:: *Apie 1211 m. mūšį tarp estų ir riterių žr. [[Turaidos mūšis (1211)]]*

**Turaidos mūšis** – mūšis, įvykęs 1298 m. birželio 1 d. prie Gaujos upės ties Turaidos pilimi () tarp Rygos miesto ir LDK jungtinių pajėgų, vadovaujamų Didžiojo kunigaikščio Vytenio, su Vokiečių ordinu. 
 
Vytenis savo valdymo metais beveik kasmet vedė kariuomenę į mūšius su Vokiečių ordinu. Ordinas šiuo laikotarpiu stengėsi įsitvirtinti Žemaitijoje, taip sujungdamas savo Prūsijos ir Livonijos šakų teritorijas. 

Didele diplomatine pergale laikoma Vytenio sudaryta sąjunga su Rygos miestu, kuomet tapo saugios kunigaikštystės vakarinės sienos. 1296 m. Livonijos konfederacijoje kilo vidinis konfliktas tarp Rygos arkivyskupijos, Livonijos ordino riterių ir miestiečių. Nesėkmingai tarpininkavęs konfliktuojančioms pusėms ir palaikęs miestiečius, arkivyskupas Johanas III (*Johannes III von Schwerin*) buvo įkalintas. Tai matydamas Vytenis Rygai pasiūlė pagalbą. 1298 m. kovo 30 d. su Rygos miestu bei arkivyskupu sudarė sąjungą prieš Ordiną ir pasižadėjo su savo kariais pagonimis priimti krikščionybę. 

Rygiečiai ir lietuviai sudavė keletą skaudžių smūgių Vokiečių ordinui. Vytenio kariuomenė užėmė Karksi (*Karkhus*) pilį (dab. Estijoje), surengė jos įgulos žudynes, paėmė daug belaisvių. Livonijos pajėgos susirėmė su lietuviais birželio 1 d. prie Gaujos upės. Nors atrodė, kad riteriai laimės, tačiau laiku gautas pastiprinimas iš Rygos arkivyskupo pusės lėmė triuškinantį riterių pralaimėjimą. 

Lietuviai nukovė Vokiečių ordino Livonijos krašto magistrą Bruną (*Bruno von Livland*), Viljandžio (*Fellin*) komtūrą ir 22 riterius (kitais duomenimis – 60). Gavusi pastiprinimą, jungtinė Prūsijos ir Livonijos kryžiuočių kariuomenė birželio 29 d. prie Adažių (*Neuermühlen*) įvykusiame Bukultės mūšyje sumušė rygiečius ir lietuvius. Pasak kryžiuočių kronikininko Petro Dusburgiečio, pralaimėjusieji čia neteko 4000 karių. Riteriai apsupo ir plėšė Rygą. Tik Danijos karaliui Erikui VI pagrasinus pulti Livoniją padėti arkivyskupui Johanui III, buvo pasiektos paliaubos, konflikte tarpininkavo popiežius Bonifacas VIII. Nors Lietuva ir buvo priversta sudaryti paliaubas su Ordinu, bet jos sąjunga su Ryga nenutrūko dar 15 metų.
 
## Nuorodos

* Sąrašas:Lietuvos kariuomenės mūšiai
* Viduramžių Lietuva. Chronologija
Dažnių spektras

**Dažnių spektras** – signalo, kuris yra laikinėje srityje, atvaizdavimas dažninėje srityje. Dažnių spektras gali būti sukurtas naudojant Furjė transformaciją.

## Šviesa
Šviesos šaltinis gali turėti daug sumaišytų skirtingų ir skirtingo intensyvumo spalvų. Vaivorykštė arba prizmė siunčia skirtingus dažnius į skirtingas puses, dėl to jie atrodo atskiri žiūrint iš kitų kampų.

## Garsas
Garsas taip pat gali turėti skirtingus dažnius. Muzikinio tono tembras yra charakterizuojamas savo harmonikų spektro.

## Radijas
Radijuje ir telekomunikacijoje, dažnių spektrą pasidalija daug skirtingų transliuotojų. Kiekviena transliuojama radijo ir televizijos stotis skleidžia bangą, kuriai yra priskirta dažnių sritis, vadinama kanalu. 

Pavyzdžiui, kai AM (amplitudinė moduliacija) radijas plito nuo 1920 m. Kongresas paskyrė jam dažnių diapazoną nuo 535 kHz iki 1,7 MHz.

## Šaltiniai
Čen dinastija

**Čen dinastija** () – kinų dinastija, 557–587 m. valdžiusi Pietų Kiniją (istorines Dzing, Jang, Dziao provincijas) bei šiaurės Vietnamą.

## Istorija
Dinastijos dradininkas buvo Liangų karvedys Čen Basianas, kuris nuvertė Liangų imperatorių ir pats titulavosi Vudi. Tačiau jo valstybė buvo silpna, kadangi dinastijai nepavyko atstatyti seniau turėtų pozicijų Sičuane. Valstybei nuolat grėsė atakos iš šiaurės (Šiaurės Džou ir Šiaurės Či karalysčių) bei pietų (Čampos).

Vudi įpėdiniai Vendi ir Feidi trumpam atkūrė stabilumą ir klestėjimą, tačiau vėlesnis valdovas Siuandi pasižymėjo neveiklumu ir nesugebėjimu valdyti. Maža to, šiaurėje valdžią konsolidavo Či, o vėliau Sui dinastija, kuri spaudė Čen valstybę į kampą. 589 m. Sui nukariavo Čen ir taip galutinai suvienijo Kiniją į vientisą imperiją.

## Valdovai

* Vudi (Čen Basianas) – 557–559 m.
* Vendi (Čen Čianas) – 559–566 m.
* Feidi (Čen Bodzongas) – 559–568 m.
* Siuandi (Čen Siu) – 569–582 m.
* Houdžu (Čen Šubao) – 583–589 m.
Michailas Kasjanovas

**Michailas Kasjanovas** (, g. 1957 m. gruodžio 8 d. Solnceve, Maskvos sritis) – rusų politikas, buvęs Rusijos Finansų ministras ir Ministras pirmininkas (2000–2004 m.), šiuo metu – aktyvus opozicionierius V. Putino valdžiai.

## Biografija
1981 m. baigė Maskvos automobilių ir kelių institutą, vėliau mokėsi Valstybinio plano komiteto Aukštuosiuose ekonomikos kursuose bei TSRS Užsienio prekybos ministerijos Aukštuosiuose kalbų kursuose.

Devynerius metus dirbo TSRS Plano komitete, vėliau – Rusijos ekonomikos ministerijoje. 1993–1995 m. vadovavo Rusijos finansų ministerijos užsienio skolos ir kreditų departamentui. 1995 m. lapkričio mėn. paskirtas finansų ministro pavaduotoju, kuravo Rusijos finansinius sandėrius su vadinamaisiais Londono bei Paryžiaus klubais. 1998 m. rugpjūčio mėn. įvykus defoltui bei prasidėjus ekonominei krizei, paskirtas finansų ministro pirmuoju pavaduotoju.

1999 m. gegužės – gruodžio mėn. dirbo finansų ministru S.Stepašino ir V.Putino vyriausybėse, buvo Rusijos Federacijos saugumo tarybos narys. Po B.Jelcino atsistatydinimo V.Putinui pradėjus eiti ir šalies prezidento pareigas, 2000 m. sausio 10 d. paskirtas finansų ministru – ministro pirmininko pirmuoju pavaduotoju.

Prezidentu išrinktas V.Putinas 2000 m. gegužės 17 d. paskyrė M.Kasjanovą Rusijos ministru pirmininku. Jo vadovaujamai vyriausybei pavyko pradėti kai kurias reformas, pagerinti pajamų surinkimą į biudžetą bei sumažinti valstybės skolą. Būdamas premjeru M.Kasjanovas priešinosi susidorojimui su M.Chodorkovskiu.

Likus keliems mėnesiams iki eilinių prezidento rinkimų, V.Putinas atleido M.Kasjanovą iš ministro pirmininko pareigų.

2006 m. išrinktas Rusijos liaudies demokratinės sąjungos pirmininku. 2008 m. bandė kandidatuoti Rusijos prezidento rinkimuose, tačiau išbrokavus dalį surinktų parašų, nebuvo užregistruotas.

Nuo 2012 m. – Rusijos respublikonų-liaudies laisvės partijos pirmininkas.

## Nuorodos
* M.Kasjanovo asmeninė svetainė

## Šaltiniai

|-

|-
Caffè corretto

***Caffè corretto*** ( 'pataisytas, pakoreguotas; teisingas, tinkamas') – itališkas kavos gėrimas, espreso porcija sumaišyta su porcija alkoholinio gėrimo, paprastai grapos, kartais – sambukos ar brendžio.
Už Italijos ribų dar žinomas kaip *espresso corretto*. Italijoje užsakomas kaip ,  ar , priklausomai nuo norimo alkoholinio gėrimo.

Panašus gėrimas Ispanijoje vadinasi karachiljas, Švedijoje ir Norvegijoje – *kaffekask* ir *[[karskas]]*. Nors *karskas* yra į naminę įpilta kava, kad naminė įgytų geresnį skonį, o ne alkoholiniu gėrimu pagardinta kava.

Čekijoje yra panašus kavos gėrimas *[[espresso nocciolo]]*, kur į kavą pila slivovicą.

## Nuorodos
Pietų Či

**Pietų Či dinastija** () – kinų kilmės dinastija, 479–502 m. valdžiusi Pietų Kiniją (istorines Dzing, Jang, Liang, Dziao provincijas) bei Junanį, šiaurės Vietnamą.

## Istorija
Dinastijos dradininkas buvo Liu Song dinastijos karvedys Siao Daočengas, kuris nužudė paskutinįjį Liu Song imperatorių ir titulavosi Gaodi. Pirmieji dinastijos imperatoriai buvo stiprūs, sėkmingai kovojo su pagrindine prieše šiaurėje - Šiaurės Vei. Tačiau po imperatoriaus Vudi mirties 493 m. šalyje kilo suirutė. Imperatoriaus giminaitis Siao Luanas išžudė tiesioginius įpėdinius ir paėmė valdžią, tituluodamasis imperatoriumi Mingdi.

498 m. sostą paveldėjus Mingdi sūnui, šalyje nusirito sukilimų banga. Galiausiai 502 m. valdžią paėmė karvedys Siao Janas, kuris įkūrė Liangų dinastiją.

## Valdovai

* Gaodi (Siao Daočengas) – 557–559 m.
* Vudi (Siao Ze) – 559–566 m.
* Julinvangas (Siao Džaoje) – 559–568 m.
* Hailingvangas (Siao Džaovenas) – 559–568 m.
* Mingdi (Siao Luanas) – 569–582 m.
* Donghun (Siao Baojuanas) – 583–589 m.
* Hedi (Siao Baožongas) – 569–582 m.
Koma Pedrosa

**Koma Pedrosa** () – viršukalnė Pirėnų kalnuose, Andoros šiaurės vakaruose, La Masanos parapijoje, netoli Andoros, Ispanijos ir Prancūzijos sienų sandūros; aukščiausia vieta šalyje. Aukštis siekia 2943 m. Kalnas piramidės formos, yra ledyninių karų, užpildytų ežerais. Šlaitai apaugę spygliuočių miškais, aukščiau plyti alpinės pievos ir akmenynai. Žiemą kalną dengia sniegas.

Koma Pedrosa yra populiarus turistinis Andoros objektas. Į kalną iš Arinsalio kurorto nutiestas keltuvas.
Neigiamas grįžtamasis ryšys

**Neigiamas grįžtamasis ryšys** pasireiškia, kai proceso rezultatas veikia į patį procesą, taip, kad pokyčiai visada yra mažinami. Neigiamas grįžtamasis ryšys padaro sistemą save reguliuojančią, pvz., didėja jos stabilumas ir mažėja fluktuacijų reiškiniai. Neigiamas grįžtamasis ryšys yra plačiai naudojamas mechanikoje ir elektros inžinerijoje, tačiau taip pat pasireiškia ir gyvuose organizmuose.

## Apžvalga

Daugelyje fizikinių ir biologinių sistemų, kokybiškai skirtingi poveikiai gali priešintis vienas kitam. Pvz., biochemijoje, vienas rinkinys chemikalų sistemą vedą į duotą kryptį, tuo tarpu kitas veda į priešingą. Jeigu vienas arba abudu šie poveikiai yra netiesiniai, rezultatas yra pusiausvyros taškas.

Biologijoje šis procesas yra vadinamas homeostaze, tuo tarpu mechanikoje natūralesnis terminas yra pusiausvyra.

Inžinerijoje, matematikoje, fizikiniuose ir biologiniuose moksluose yra tie patys bendri terminai: atraktoriai, stabiliosios būsenos, tikrinės būsenos arba tikrinės funkcijos, pusiausvyros taškai ir pradžios taškai.

*Neigiamas* reiškia daugiklio ženklą matematiniuose grįžtamojo ryšio modeliuose.

Priešingai, teigiamas grįžtamasis ryšys, yra grįžtamasis ryšys, kuriama sistema atsako taip, kad jos dydis padidėja esant bet kokiam sutrikimui, dėl to pradinės sistemos signalas sustiprėja, o ne stabilizuojasi.

### Sistemos sandara

Neigiamo grįžtamojo ryšio sistemos dalys:

* receptorius/jutiklis
* valdymo centras
* efektorius

## Panaudojimas

### Mechanikos inžinerija

Neigiamas grįžtamasis ryšys pirmą kartą buvo realizuotas XVI a. su išcentriniu reguliatoriumi. Jo veikimo principas paprasčiausiai matomas Džeimso Vato garo variklyje. Du sunkūs rutuliai vertikaliame korpuse sukasi tuo pačiu greičiu kaip variklis. Kai jų greitis padidėja jie pasisuka aukštyn ir į išorę dėl išcentrinės jėgos. Tai sukelia mechanizmo pakėlimą, kuris uždaro garo išleidimo sklendę ir variklis lėtėja. Kai variklio greitis sumažėja per daug, tada rutuliai krenta dėl gravitacijos ir atidaro garo sklendę.

### Valdomos sistemos

Pavyzdžiai, kai neigiamasis grįžtamasis ryšys valdo sistemą yra: termostato valdymas, hormoninis reguliavimas ir gyvūnų temperatūros palaikymas

Paprasčiausias pavyzdys yra termostatas. Kai temperatūra apšildomame kambaryje pasiekia tam tikrą nustatytą ribą kambario šildymas yra išjungiamas ir temperatūra pradeda kristi. Kai temperatūra nukrenta iki mažiausios ribos, šildymas vėl įjungiamas. Numatytos ribos yra arti viena kitos, todėl palaikoma stabili temperatūra. Tie patys mechanizmai yra naudojami šaldymo sistemose, pvz., oro kondicionieriuje, šaldytuve ar šaldiklyje.

### Biologija ir chemija

Daugelis biologinių procesų naudoja neigiamą grįžtamąjį ryšį. Pvz., kūno temperatūros ir gliukozės lygio kraujyje palaikymas.
Joninis ryšys

**Joninis ryšys** – cheminis ryšys, kuris susiformuoja dėl elektrostatinės sąveikos tarp skirtingai įkrautų jonų. Jonai yra dviejų tipų: katijonai, kurie dažniausiai būna metalai, ir anijonai, dažniausiai būna nemetalai. *Grynas* joninis ryšys negali egzistuoti: visi joniniai junginiai turi mažo laipsnio kovalentinį ryšį. Dėl to, laikoma, kad joninis ryšys yra ten, kur joninis požymis yra didesnis negu kovalentinis.

Joniniai junginiai laidūs elektos srovei, kai jie yra išlydomi arba patenka į tirpalą, bet ne kaip kietas kūnas. Dažniausiai jie turi aukštą lydymosi temperatūrą ir tirpsta vandenyje.

## Susiformavimas

Joninis ryšys susiformuoja, kai metalo atomas, kurio jonizacijos energija yra maža, išlaisvina elektroną. Atomas tampa katijonu, o kitas atomas (dažniausiai nemetalas) prisijungia tą elektroną.

Pvz., stalo druska yra natrio chloridas. Kai natris ir chloras susijungia, natrio atomas praranda elektroną, suformuodamas katijoną (Na+), o chloro atomai prisijungia elektronus ir tampa anijonais (Cl−). Šie jonai traukia vienas kitą santykiu 1:1 ir susidaro natrio chloridas (NaCl).
: Na + Cl → Na+ + Cl− → NaCl

Joninis ryšys pasireikš tik tada, kai bendras energijos pokytis reakcijoje yra palankus – kai reakcija yra egzoterminė. Kuo didesnė energija, tuo stipresnis ryšys.

## Nuorodos
* Kaip susidaro joninis ryšys?
Jonų kanalas

**Jonų kanalas** – grupė angelę suformavusių baltymų, kurie padeda nustatyti ir reguliuoti įtampos gradientą ląstelių plazminėje membranoje, leisdami jonams sklisti žemyn jų elektrocheminiu gradientu. 

## Biologinė reikšmė
Kadangi jie sukelia nervinius impulsus bei sinapsėse tarpininkauja kaip laidininkai, jonų kanalai yra pastebimai svarbios nervų sistemos sudedamosios dalys. Be to, jie taip pat yra vieni svarbiausių komponentų ir kituose biologiniuose procesuose, kuriuose vyrauja sparti ląstelių kaita, kaip antai širdies, skersaruožių raumeninių audinių ar lygiųjų raumenų susitraukimuose, epiteliniame maistinių medžiagų ir jonų perdavime, T ląstelių susidaryme bei kasos beta ląstelių insulino išsiskyrime.

## Jonų kanalų blokatoriai

Jonų kanalo aktyvumą ir laidumą gali keisti neorganinės ir organinės molekulės. Plačiau paplitusių blokatorių pavyzdžiai:

* Tetrodotoksinas (TTX) - blokuoja natrio kanalus.
* Saksitoksinas (STX) - blokuoja įtampos valdomus natrio kanalus.
* Konotoksinas
* Lidokainas ir novokainas - vietiniai anestetikai, kurie blokuoja natrio jonų kanalus.
* Dendrotoksinas - blokuoja kalio kanalus.
* Iberiotoksinas - blokuoja kalio kanalus.
* Heteropodatoksinas - blokuoja kalio kanalus.
Karskas

**Karskas** (, iš  „sveikas, gyvas, žvalus“) – skandinaviškas alkoholinis kokteilis, kava su namine ar degtine, kartais su šaukštu cukraus. Dalis mėgėjų teigia, kad tinkamiausias alkoholinis komponentas karske yra naminė.

## Kilmė
Tiksli karsko kilmė nėra žinoma, tačiau manoma, kad jis XIX a. pradžioje buvo populiarus buvusiame Norvegijos regione Bohuslene (*Bohuslän*). Antroje XIX a. pusėje jis plito visoje Norvegijoje. Jis buvo ir dabar yra populiarus kaimo rajonuose, nors miestiečiai jį irgi mėgsta. Jis yra tapęs neatskiriama Triondelago kultūros dalis. Norvergijos kultūros ministras *Trond Giske* yra sakęs: „Kiekvienas, kuris augo Triondelage kada nors yra ragavęs karsko“.

## Variantai

Anglakalbėse šalyse kavos variantas su degtine vietoje naminės kartais vadinamas *rusiška kava* (), nors *rusiška kava* taip pat pat vadina variantą su plakta grietinėle.
Norvegijoje pavadinimas *karsk* vartojamas daugiausia šalies viduryje (Triondelagas, daugiausia Šiaurės ir Pietų Triondelago apskritys). Kitose Norvegijos dalyse gali vadinti kitaip. Pvz., *kaffedoktor* ('kava daktaras') ar *knikt* (Hedmarko tarme 'valetas'). Šie du pavadinimai populiarūs Hedmarko ir Oplando apskrityse.
Šiaurinėje Norvegijoje jį vadina *rotar*, nors dalis norvegų žodžiais *kaffedoktor* ir *rotar* vadina tik variantą su cukrumi kavoje.

Švedijoje šis gėrimas vadinamas  ar *kaffegök*, jis geriamas daugiausia centrinėje ir šiaurinėje dalyse. Suomių kalbos pietryčių tarmėje šis gėrimas vadinamas  ar *kaffeblörö*.

## Paruošimas
Sumaišymo santykis keičiamas priklausomai nuo naudojamo alkoholinio gėrimo stiprumo ir asmeninio skonio. Naudojant apie 96% naminę paprastai daugiau pila kavos, negu naminės. Naudojant normalų 60% *polsprit* (legaliai *Vinmonopolet* pardavinėjamas spiritas) paprastai kava su juo maišoma santykiu 1:1.

Karske dažnai naudojama silpnesnė kava nei geriama viena. Triondelage kaimo šventėse buvo įprasta tiekti kavą puodeliuose, į kuriuos pildavo pusę puodelio „skystos kavos“.

Jei karskas per stiprus, alkoholio kiekį galima sumažinti padegus karską. Kuo kava karštesnė, tuo alkoholis lengviau dega. Šaltas karskas dega tik tada, jei alkoholio koncentracija viršija 60-70%. Karskas suvokiamas subjektyviai stipresnis, kuo jis karštesnis.

## Nuorodos
Granita

**Granita** () – sicilietiškas pusiau šaldytas desertas, smulkintas vaisinis ledas su cukrumi. Tai tirštesnė šerbeto atmaina, primena itališką ledą. Kulinarijos kritikas *Jeffrey Steingarten* mini, kad granitos tirštumas skirtingose Sicilijos vietovėse skiriasi. Vakaruose, Palerme, granita yra grubiausia, o rytuose – švelniausia, primena šerbetą.
Paplitusi ir likusioje Italijoje.

Gaminant granitą ledas gaunamas skirtingai – puresni granitos variantai gaunami šaldant ledų gaminimo mašinoje, o tirštesnei granitai ima gatavą ledą (pvz., gramdo nuo šaldiklių sienelių).

Tradiciniai ingredientai yra citrinos ir apelsinų sultys, jazminaitis, pistacijos, migdolai, kava, mėtos ir sezoninės uogos – žemuogės ir šilkmedžio uogos.

Katanijoje tradicinė šokoladinė granita, kuri, pagal Steingarten'ą, niekur kitur Sicilijoje nedaroma.

## Nuorodos
Wiener Melange

***Wiener Melange*** ( 'Vienos' +  'mišinys') – kava su pienu, panaši į kapučiną, bet paprastai daroma iš švelnios kavos (iš Mokos pupelių), geresne laikoma karamelizuota. Vienos kavos kompanija „Julius Meinl“ apibrėžia šią kavą kaip kavą su pienu, kurio „pusė yra kaitintas pienas, pusė – putinis pienas“, ir patiekia pabarstytą kakavos milteliais.

Vienoje užsakius *Wiener Melange* dažnai patiekia *[[espresso con panna]]*, nors ši dar vadinama . Angliškai ir prancūziškai pavadinimas *café Viennois* paprastai reiškia *espresso con panna*.

Vienoje kai kurios kavinės *Wiener Melange* daro tik su putiniu pienu, o kai kurios pusė pieno pila kaitinto, kitą pusę – putinio.
Vienoje *Wiener Melange* dažnai pateikia su stikline vandens, kuris geriamas kartu su kava. Po kavos gurkšnelio sriūbtelėjama vandens, kad nuplautų gomurį.
Pieno puta paprastai būna viršuje, bet prieš geriant kartais sluoksnius sumaišo, kad sumaišyti abiejų komponentų gardžius.

## Nuorodos

* What Is a Wiener Melange?
Caffè con panna

***Espresso con panna*** (it. 'espresas su grietinėle') – vienguba ar dviguba espreso porcija su plakta grietinėle viršuje.

JAV toks gėrimas gali būti vadinamas *café Vienne*, o D. Britanijoje – *café viennois*.

*Espresso con panna* sinonimiškai dar vadinamas *Franziskaner*.
Vienoje pavadinimas *[[Wiener Melange]]* reiškia kitokį kavos variantą – su putiniu pienu, o ne plakta grietinėle. Užsakius *Wiener Melange* net ir pačioje Vienoje dažnai patiekiamas *espresso con panna*.

Prancūzijoje pavadinimu *café viennois* vadina tiek *espresso con panna*, tiek *Wiener Melange*. Australijoje panašus gėrimas gali būti vadinamas *Café Vienna*, nors *espresso con panna* tradiciškai patiekiamas espreso puodeliuose, o *Café Vienna* – *[[latte]]* dydžio puodeliuose.

Istoriškai *espresso con panna* pateikiama *demitasse* stiliaus puodeliuose. Tai galbūt labiau senamadiškas gėrimas negu *latte* ar *[[cappuccino]]*, nors tebėra labai populiarus.
Ivy Bridge

**Ivy Bridge** – Intel Core procesorių karta (ankstesnė – Sandy Bridge; tik vietoj 32 nm naudojamas 22 nm gamybos procesas). Panaudota 3D arba „trijų vartų“ technologija, dėl kurios veiklaus paviršiaus plotas padidėjo tris kartus. Pasirodė 2012 m. balandį. Procesoriai „Ivy Bridge-E“ pasirodė 2013 m.

## Nuorodos
* Intel Ivy Bridge debiutas
Autosan

**AUTOSAN SA** – Lenkijos autobusų gamintojas. Bendrovė yra įsikūrusi Lenkijos mieste Sanoke. Bendrovės pardavimų tinklas apima Europą (įskaitant ir ne ES šalis), Afriką ir Aziją. Šiuo metu pagaminmaa apie 300 autobusų per metus.

## Produkcija

* miesto autobusai (Sancity 9, 10 LE, 12 LE/LF, 18 LF)
* vietos autobusai (Lider, Eurolider 13 LE, Eurolider 15 LE)
* tarpmiestiniai autobusai (Gemini, Eurolider 12, Eurolider 13, Lider 9 eco, Lider)
* turistiniai autobusai (Gemini Lux, Lider 9 eco, Ramzes)
* specialūs autobusai (kalėjimo furgonai, policijos autobusai, mokykliniai autobusai)
* traukinių dalys

## Nuorodos

* Autosan SA
Embutės mūšis

**Embutės mūšis** – mūšis, įvykęs 1244 m. pabaigoje Embutėje (, dab. Vainiaudos savivaldybė, Latvija), kuomet prieš Livonijos ordino valdžią sukilusiems pietiniams kuršiams pasiprašius Mindaugo globos, 1244–1245 m. žiemą pastarojo vadovaujama LDK kariuomenė nesėkmingai bandė užimti Livonijos riterių neseniai užvaldytą buvusią kuršių Embutės pilį. 

Mūšis vyko prie Embutės piliakalnio įsikūrusios senovės kuršių gyvenvietės, į kurią nuolat taikėsi kryžiuočiai. Riteriai piliakalnį, esantį apie 50 km į pietus nuo Kuldygos vedusio Ventos prekybos kelio, buvo užėmę 1243 m. Embutėje  jie vėl įsitvirtino po to, kai po pralaimėto Saulės mūšio (1236 m.) buvo palikę Kuršą. Mindaugas taikėsi išplėsti savo įtaką ten, kur dar nespėjo įsigalėti Ordinas. Pastarojo pusėje kovėsi Embutės pilies įgula, Kuldygos komtūro ir Kuršo vasalų pajėgos. Pasak Eiliuotosios Livonijos kronikos, Mindaugas surinko didelę kariuomenę, kurioje buvo iki 30 000 karių, vesdamas juos per Žemaitiją link Embutės. Kuldygos riteriai iš anksto buvo perspėti apie LDK karių artėjimą, todėl jie buvo tinkamai pasiruošę. Apsupę gerai įtvirtintą pilį, bet netikėtai iš pasalų užpulti palyginti negausių priešo pajėgų, lietuviai pralaimėjo, palikę mūšio lauke daugiau kaip 1500 žuvusių. Livonijos ordinas prarado tik keturis riterius ir nežinomą skaičių jų pusėje kovojusių kuršių.

Embutės mūšio įkvėptas latvių klasikas Rainis sukūrė pjesę „*Indulis un Ārija*“ (1911).

## Šaltiniai

## Nuorodos

* Sąrašas:Lietuvos kariuomenės mūšiai
* Embutės pilies istorija ''offtop.ru/castles'' forume
Ekranas

**Ekranas** – vaizdo informacijos išvesties įrenginio, pvz., monitoriaus, dalis, kurioje matomas rodomas vaizdas. Vaizdo kokybę nusako ekrano skiriamoji geba.

Ekranų pagal tipą būna: jutiklinis ekranas, mėlynasis ekranas, plokščiasis ekranas, spalvinis ekranas, virtualusis ekranas.

## Šaltiniai
Liu Song

**Liu Song dinastija** () – kinų kilmės dinastija, 420-479 m. valdžiusi Pietų Kiniją (istorines Dzing, Jang, Liang, Dziao, Siu, Čing, Ju provincijas) bei šiaurės Vietnamą. 

Tuo metu dinastija buvo vadinama tiesiog Song, tačiau kad nemaišyti su gerokai žymesne Song dinastija, istorikai prie dinastijos pavadinimo prideda imperatorių pavardę Liu. Alternatyvūs, mažiau istoriografijoje naudojami, dinastijos pavadinimai yra **Ankstyvoji Song** ar **Pietų Song** (nemaišyti su Pietų Song, valdžiusia 1127–1279 m.)

## Istorija
Dinastijos dradininkas buvo Rytų Dzin dinastijos karvedys Liu Ju, kuris garsėjo kaip žymus kovotojas, sutramdęs barbarų gentis šiaurėje ir laikinai paėmęs istorinę Kinijos sostinę Luojangą. 420 m. Dzin imperatorius Gongdi atsisakė sosto ir savo paveldėtoju paskyrė Liu Ju, kuris titulavosi Vudi. Tai buvo Song dinastijos pradžia.

Valstybė suklestėjo valdant Vendi, kurio viešpatavimas atnešė trumpą atokvėpį chaotišku Kinijai laikotarpiu tarp Han ir Tang dinastijų. Nepaisant pasiekimų kultūrinėje srityje, Vendi nesisekė karo žygiai. Nors pirminė riba su šiauriniais barbarais tuo metu ėjo ties Geltonąja upe, imperatoriaus neryžtingumas peržengti šią upę lėmė šiaurinių barbarų sustiprėjimą ir suvienijimą po Šiaurės Vei valdžia. Ši karalystė tapo pagrindine Songų ir vėlesnių pietinių dinastijų priešininke.
 
Valstybę ištiko rimta krizė, kuomet 465 m. Liu Ju susidorojo su imperatoriumi Čianfeidi ir pats paėmė sostą, tituluodamasis Mingdi. Prasiėjo pilietinis karas, kurio metu šiaurinės provincijos, bijodamos imperatoriaus susidorojimo, viena po kitos perėjo į Šiaurės Vei pusę. Taip Liu Song prarado teritorijas i šiaurę nuo Huai upės (istorines Siu, Ju provincijas).

472 m. mirus Mingdi, rūmuose išaugo karvedžio Siao Daočengo įtaka. 477 m. jis nužudė imperatorių Houfeidi ir į sostą pasodino marionetinį imperatorių Šundi. Po dvejų metų jis pats pakeitė jį soste, įkurdamas Pietų Či dinastiją.
## Administracija
Valstybė buvo dalinama į provincijas džou, kurių įkūrimo metu (po Liu Ju užkariavimų šiaurėje) buvo 22. Vėlesniuoju laikotarpiu, ypač Mingi valdymo laikais, daug šiaurinių provincijų buvo prarastos ir prijungtos prie Šiaurės Vei.

Įkūrimo metu Liu Song provincijos buvo: Jangdžou (10 dziunų), Pietų Siudžou (17 dziunų), Pietų Jandžou (11 dziunų), Siudžou (12 dziunų), Jandžou (6 dziunai), Čingdžou (9 dziunai), Dzidžou (9 dziunai), Sidžou (4 dziunai), Judžou (10 dziunų), Pietų Judžou (19 dziunų), Jongdžou (17 dziunų), Liao (20 dziunų), Čindžou (14 dziunų), Dzingdžou (12 dziunų), Ingdžou (6 dziunai), Dziangdžou (9 dziunai), Siangdžou (10 dziunų), Idžou (29 dziunai), Idžou (29 dziunai), Ningdžou (15 dziunų), Guangdžou (18 dziunai), Juedžou (9 dziunai), Dziaodžou (8 dziunai).

## Valdovai
* Vudi (Liu Ju) – 420–422 m.
* Šaodi (Liu Ifu) – 423–424 m.
* Vendi (Liu Ilongas) – 424–453 m.
* Juansiongas (Liu Šao) – 453 m.
* Siaovudi (Liu Dziunas) – 453–464 m.
* Čianfeidi (Liu Dzije) – 465 m.
* Mingdi (Liu Ju) – 465–472 m.
* Houfeidi (Liu Ju) – 473–477 m.
* Šundi (Liu Džunas) – 477–479 m.
Šv. Petro aikštė

**Šv. Petro aikštė** () − didžiulė aikštė Vatikano valstybės centre, šalia Šv. Petro bazilikos.

Aikštės projektavimo darbai buvo labai glaudžiai susiję su Šv. Petro bazilikos statyba. Bazilika buvo statoma daugelį metų ir ji nuolat kito, ir plėtėsi. O norint padaryti, kad toks milžiniškas pastatas būtų gerai matomas − tam reikėjo didžiulės aikštės, atkreipiant dėmesį į  obeliską, jau stovėjusį priešais baziliką. Šios užduoties ėmėsi Lorencas Berninis ir suprojektavo net keletą aikštės variantų. Pirmuosiuose brėžiniuose Šv. Petro aikštė buvo uždara, vėlesniuosiuose − atvira, o galiausiai 1657−1663 m. buvo įrengta sudėtingo plano aikštė, − trapecijos ir ovalo derinys, kurios pagrindinę kompozicinę ašį pabrėžia obeliskas ir du šalia jo stovintys fontanai. 

## Istorija
1667 m. Lorencas Berninis gigantiška kolonada apjuosė priešais baziliką esančią didžiąją Šv. Petro aikštę. Per 11 metų sukurtos 284 kolonos ir 140 šventųjų skulptūrų. Aikštėje yra aukštas, dar prieš mūsų erą darytas, 360 tonų sveriantis obeliskas. Jį iš Egipto į Romą pačioje mūsų eros pradžioje atgabeno imperatorius Kaligula. Pusantro tūkstančio metų obeliskas stovėjo Nerono cirke. 1586 m. popiežius Sikstas V pasiūlė architektui Domenikui Fontanai perkelti obeliską į dabartinę vietą. Vėliau Berninis padarė jį savo projektuotos ovalinės aikštės centru.

Šv. Petro aikštė buvo paskutinis stambus brandaus baroko statinys Romoje ir iki šiol yra viena didžiausių aikščių pasaulyje − ji užima 3,5 ha plotą.

## Nuorodos

*Virtualus turas po Šv. Petro aikštę
Bičerinas

**Bičerinas** ( 'maža taurė') – tradicinis karštas Turino gėrimas iš kavos, kakavos ir pieno, patiekiamas sluoksniais mažoje apvalioje taurėje.

Gėrimas žinomas nuo XVIII a., jį dar 1852 m. gyrė Aleksandras Diuma. Manoma, kad bičerinas atsirado iš XVII a. gėrimo *Bavareisa*. Pastarajame visi trys komponentai buvo sumaišomi, o bičerine – supilami sluoksniais.

Kavinė „Caffè Al Bicerin“ pardavinėjo bičeriną Turino aikštėje *Piazza della Consolata* nuo XVIII a., todėl kai kurie žinovai ir teigia, kad bičerinas čia ir buvo sugalvotas. Kiti teigia, kad jis buvo išrastas apie 1704 m. kavinėje „Caffè Fiorio“, kuri yra dabartinėje *Via Po* gatvėje.

2001 m. Pjemonto regionas oficialiai pripažino bičeriną „tradiciniu Pjemonto gaminiu“.

## Ingredientai
* tiršta kakava
* espresas, pasaldintas pagal pageidavimą
* karšto pieno putos
Pilama į storasienę taurę, tipinio puodelio talpos.

## Paruošimas
Pradžioje ketvirtį taurės pripila espreso. Po to dar ketvirtį – karštos kakavos. Pabaigoje pripila dar ketvirtį karšto putinio pieno, kuris gali būti daromas espreso kavavirės priedėliu.
Pagaminta bicerino porcija užima 3/4 taurės. Sluoksniai turi būti nesusimaišę.

## Panašūs gėrimai
* Espressino
* Marocchino

## Nuorodos
* Bicerin
* Bicerin in the New York Times